open-index/open-wikipedia-markdown huggingface dataset:
प्रेरी

[thumb|220px|[संयुक्त राज्य अमेरिका|अमेरिका के दक्षिण डकोटा राज्य में प्रेरी पर खड़ा एक घर]]
[thumb|220px|अमेरिका के [आइओवा राज्य में ऍफ़िजी माउंड्स राष्ट्रीय स्मारक क्षेत्र में विस्तृत प्रेरी]]
**प्रेरी** (अंग्रेज़ी: prairie) पृथ्वी के समशीतोष्ण (यानि टॅम्प्रेट) क्षेत्र में स्थित विशाल घास के मैदानों को कहा जाता है। इनमें तापमान ग्रीष्मऋतु में मध्यम और शीतऋतु में ठंडा रहता है और मध्यम मात्राओं में बर्फ़-बारिश पड़ती है। यहाँ पर वनस्पति जीवन घास, फूस और छोटी झाड़ों के रूप में अधिक और पेड़ों के रूप में कम देखने को मिलता है। ऐसे घासदार मैदानों को उत्तरी अमेरिका में "प्रेरी", यूरेशिया में "स्तॅप" या "स्तॅपी" (steppe), दक्षिण अमेरिका में "पाम्पा" (pampa) और दक्षिण अफ़्रीका में "वॅल्ड" (veld) कहा जाता है।

## उत्तर अमेरिकी प्रेरी का इतिहास
उत्तर अमेरिका की प्रेरी संयुक्त राज्य अमेरिका के मध्य भाग, कनाडा के दक्षिण-मध्य भाग और मेक्सिको के उत्तर-मध्य भाग में फैली हुई है। पिछले हिमयुग में फैलती हिमानियों (ग्लेशियरों) ने ज़मीन पर चलकर उसे रगड़ते हुए मिटटी में बहुत उथल-पुथल करी। जब यह हिमानियाँ पिघलीं तो अपनी बर्फ़ में मिश्रित गर्द और पदार्थ की एक तह छोड़ गई जिस से इस क्षेत्र की मिटटी घासों के लिए बहुत पौष्टिक बन गई। पिछले एक लाख साल से यहाँ पर प्रेरी की घासों में क्रम-विकास (एवोल्यूशन) चल रहा है। इतनी विस्तृत घास होने से इन क्षेत्रों में चरने वाले जानवरों के विशाल झुण्ड भी रहने लगे, जैसे की अमेरिकी बाइसन (भैंसा) और भिन्न प्रकार के हिरण। इन जानवरों के झुंडों का शिकार करके बहुत से मूल अमेरिकी आदिवासी क़बीले भी एक समृद्ध शिकारी-फ़रमर जीवनी जीने में सक्षम थे। सूखे के मौसम में यहाँ भयंकर आग भी फैलती रहती थी इसलिए इन घासों में आग के बाद स्वयं को फिर से फैलाने की क्षमता बन गई और कुछ के लिए तो नियमित रूप से आग लगना उनके पनपने के लिए ज़रूरी भी हो गया। आग लगने से पेड़ तो मारे जाते हैं, लेकिन घास फिर भी वापस आ जाती है। जब यूरोपियाई लोग अमेरिका में आकर बसे तो उन्होने बहुत से प्रेरी क्षेत्र को कृषि के इलाक़ों में बदल दिया।

## इन्हें भी देखें
* घास
* स्तॅपी

## सन्दर्भ

श्रेणी:उत्तर अमेरिका की घासभूमियाँ
श्रेणी:घास
श्रेणी:घासभूमियाँ
श्रेणी:हिन्दी विकि डीवीडी परियोजना
स्तॅपी

[thumb|220px|[मंगोलिया में स्तॅपी पर लगे खेमे]]
[thumb|220px|बसंत के मौसम में [रूस के इलोवलिंसकी ज़िले में स्तॅपी की घास में खिले जंगली फूल]]
[thumb|220px|मंगोलियाई स्तॅपी में [अश्वधावन]]
**स्तॅप**, **स्तॅपी** या **स्टेपी** (अंग्रेज़ी: steppe, रूसी: степь) यूरेशिया के समशीतोष्ण (यानि टॅम्प्रेट) क्षेत्र में स्थित विशाल घास के मैदानों को कहा जाता है। यहाँ पर वनस्पति जीवन घास, फूस और छोटी झाड़ों के रूप में अधिक और पेड़ों के रूप में कम देखने को मिलता है। यह पूर्वी यूरोप में युक्रेन से लेकर मध्य एशिया तक फैले हुए हैं। स्तॅपी क्षेत्र का भारत और यूरेशिया के अन्य देशों के इतिहास पर बहुत गहरा प्रभाव रहा है। ऐसे घासदार मैदान दुनिया में अन्य स्थानों में भी मिलते हैं: इन्हें यूरेशिया में "स्तॅपी", उत्तरी अमेरिका में "प्रेरी" (prairie), दक्षिण अमेरिका में "पाम्पा" (pampa) और दक्षिण अफ़्रीका में "वॅल्ड" (veld) कहा जाता है।

स्तॅपी में तापमान ग्रीष्मऋतु में मध्यम से गरम और शीतऋतु में ठंडा रहता है। गर्मियों में दोपहर में तापमान ४० °सेंटीग्रेड और सर्दियों में रात को तापमान -४० °सेंटीग्रेड तक जा सकता है। कुछ क्षेत्रों में दिन और रात के तापमान में भी बहुत अंतर होता है: मंगोलिया में एक ही दिन में सुबह के समय ३० °सेंटीग्रेड और रात के समय शून्य °सेंटीग्रेड तक तापमान जा सकता है। अलग-अलग स्तॅपी इलाक़ों में भिन्न मात्राओं में बर्फ़ और बारिश पड़ती है। कुछ क्षेत्र बड़े शुष्क हैं जबकि अन्य भागों में सर्दियों में भारी बर्फ़ पड़ती है। Rahuma singh

## इतिहास
स्तॅपी एक विशाल मैदानी क्षेत्र है जिसकी वजह से प्राचीनकाल में लोग और व्यापार यूरेशिया के एक कोने से दूरे कोने तक जा सका। प्रसिद्ध सिल्क रूट इसी स्तॅपी से होकर गुज़रता था और इसपर चीन, उत्तर भारत, मध्य एशिया, मध्य पूर्व, तुर्की और यूरोप के बीच माल और लोग आया जाया करते थे और सांस्कृतिक तत्व भी फैले। अनुवांशिकी दृष्टिकोण से उत्तर भारत में बहुत से पुरुषों का पितृवंश समूह आर१ए है। ठीक यही मध्य एशिया, रूस, पोलैंड इत्यादि में पाया जाता है और माना गया है कि यह स्तॅपी के ज़रिये ही फैला। भारत में आये बहुत से हमलावर भी इसी क्षेत्र से आये थे। मुग़ल सलतनत शुरू करने वाले सम्राट बाबर उज़बेकिस्तान के स्तॅपी क्षेत्र से आये. शक (स्किथियन) लोग, जिनमें भारतीय सम्राट कनिष्क भी एक थे, इसी क्षेत्र से उत्पन्न हुए और बहुत से भारतीयों का कुछ वंश इसी जाति से आया है। भारत का प्रभाव भी जातिय, धार्मिक और सांस्कृतिक दृष्टि से इस क्षेत्र पर बहुत गहरा रहा। बौद्ध धर्म का फैलाव इसका एक बहुत बड़ा उदाहरण था और भारतीय चिह्न (जैसे कि स्वस्तिक, माथे पर बिंदियाँ, इत्यादि) यहाँ के कई पुरातात्त्विक स्थलों पर मिले हैं।

## सन्दर्भ

श्रेणी:स्तेपी
श्रेणी:घासभूमियाँ
श्रेणी:यूरोप की घासभूमियाँ
श्रेणी:एशिया की घासभूमियाँ
श्रेणी:मध्य एशिया
श्रेणी:घास
श्रेणी:हिन्दी विकि डीवीडी परियोजना
श्रेणी:पारिक्षेत्र
मैस्टोडॉन

[thumb|220px|[न्यूयॉर्क नगर|न्यू योर्क नगर के एक संग्राहलय में एक मैस्टोडॉन का अस्थिपंजर]]
thumb|220px|अमेरिकी मैस्टोडॉन का मनुष्य के साथ तुलनात्मक चित्रण
**मैस्टोडॉन** (अंग्रेज़ी: mastodon) एक विशाल दांतों वाला हाथी-नुमा स्तनधारी जीव था जो लगभग ११,००० वर्ष पूर्व विलुप्त हो गया। यह एशिया, अफ़्रीका, यूरोप, उत्तर अमेरिका और मध्य अमेरिका में रहा करता था। मैस्टोडॉन की नस्ल की सब से प्राचीन अश्मीभूत हड्डियाँ (फ़ॉसिल) अफ़्रीका में कांगो में मिली हैं और यह लगभग ४ करोड़ वर्ष पुरानी हैं। इनके अन्दर के (खाने वाले) दांतों को जाँचकर पता लगा है के हालांकि यह देखने में हाथी और प्राचीन मैमथ जैसे ज़रूर लगते थे, लेकिन इनके रहन-सहन में काफ़ी अंतर था। हाथी और मैमथ के दांत चपटे होते हैं जिनसे वह घास-फूस पीसते हैं। मैस्टोडॉनों के दांतों में एक उभरा हिस्सा होता है जिस से वे पत्तियाँ और टहनियाँ अधिक आसानी से चबा सकते हैं। इनका सर भी मैमथों से ज़्यादा बड़ा और चपटा था और इसका शरीर उनसे अधिक मोटा था।

माना जाता है के हज़ारों साल पहले जब मूल अमेरिकी आदिवासियों के पूर्वज साइबेरिया से उत्तर अमेरिका पहुँचे तो वहाँ उन्होने मैस्टोडॉन पाए। यह विशाल जानवर उनके लिए एक मांस का स्रोत हो गया और वे इनका शिकार करने लगे। एक मैस्टोडॉन को मारने से शिकारियों को सैंकड़ो किलो मांस मिलता था जिसे एक बार में खा पाना बहुत मुश्किल होता होगा। इस मांस को ख़राब होने से बचने के लिए क़बीले इसे ठंडा रखने की कोशिश करते थे। इतिहासकारों को अमेरिका के कुछ स्थानों पर जल द्वारा ठंडा करके मैस्टोडॉनों के मांस को सुरक्षित रखने के सुराग़ मिले हैं।

## इन्हें भी देखें
* मैमथ
* हाथी

## सन्दर्भ


श्रेणी:उत्तर अमेरिका के प्रागैतिहासिक स्तनधारी
श्रेणी:विलुप्त स्तनधारी
श्रेणी:स्तनधारी
श्रेणी:हाथी
श्रेणी:हिन्दी विकि डीवीडी परियोजना
रोबर्ट अगन्यू

**रोबर्ट अगन्यू** (जून 4, 1899 – नवम्बर 8, 1983), जिन्हें बॉब्बी अगन्यू के नाम से भी जाना जाता है, डेटन, केंटकी में पैदा हुए, एक अमेरिकी फिल्म अभिनेता थे जिन्होने मूक फिल्म युग में ज्यादातर काम किया और दोनों मूक और ध्वनि युग में 65 फिल्में की।

## सन्दर्भ



श्रेणी:अमेरिकी फ़िल्म अभिनेता
जिब्बी एलेन

**जिब्बी एलेन** एक अमेरिकी अभिनेत्री, लेखक, निर्माता और संगीतकार है। वह टेलीविजन श्रृंखला, *ग्रे'स एनैटॉमी* में अपनी भूमिका के लिए सबसे अच्छी ज्ञात है, और एमी पुरस्कार विजेता बड लाइट वाणिज्यिक "स्वेयर जार" सहित 15 से अधिक राष्ट्रीय विज्ञापनों में दिखाई जा चुकी है। 

## सन्दर्भ



श्रेणी:अमेरिकी फ़िल्म अभिनेता
आर्थिक स्वतंत्रता

**आर्थिक स्वतंत्रता** (Economic freedom) या **आर्थिक मुक्ति** (Economic liberty) किसी समाज के नागरिकों और व्यापारिक ईकाईयों द्वारा आर्थिक निर्णय लेने की स्वतंत्रता को कहते हैं। इसके कई आयाम होते हैं, जैसे कि स्वयं किसी नौकरी को लेना या छोड़ देना, किसी अन्य व्यक्ति को नौकरी पर रखना या निकाल देना, कारखाना खोलना या बंद कर देना, कोई धंघा आरम्भ करना या बंद कर देना, सम्पत्ति खरीदना व बेचना, इत्यादि। मुक्त बाज़ार की अर्थव्यवस्थाओं में आर्थिक स्वतंत्रता का दर्जा अधिक होता है और इनमें आर्थिक संतुलन स्वतंत्र रूप से बिना अधिक सरकारी हस्तक्षेप के उभरने दिया जाता है। इसके विपरीत नियोजित अर्थव्यवस्थाओं में सरकार द्वारा नागरिकों और व्यापारियों को स्वयं आर्थिक निर्णय लेने से रोका जाता है और सरकार उनके निर्णयों की परख कर के उन्हें रोकने का अधिकार स्वयं को देती है। आर्थिक स्वतंत्रता सूचकांक एक विख्यात सूचकांक है जो विभिन्न देशों की आर्थिक स्वतंत्रता का स्तर मापता है।

## इन्हें भी देखें
* आर्थिक स्वतंत्रता सूचकांक (Index of Economic Freedom)
* अर्थिक संतुलन
* मुक्त बाज़ार
* नियोजित अर्थव्यवस्था
* अभाव अर्थव्यवस्था

## सन्दर्भ

## बाहरी कड़ियाँ
* आर्थिक सुधारों के दो दशक
* आर्थिक स्वतंत्रता, फ्रेज़र इंस्टिट्यूट के रॉबर्ट लॉसन द्वारा व्याख्यान
* मुक्त, अखिरकर मुक्त, जॉन मिलर, डॉलर्ज़ ऐण्ड सेंट्स मैगेज़ीन
* आर्थिक अधिकारों और स्वतंत्रताओं की रक्षा

श्रेणी:मानवाधिकार अवधारणाएँ
श्रेणी:अर्थशास्त्र का दर्शन
श्रेणी:राजनैतिक दर्शन
श्रेणी:सामाजिक दर्शन
आर्थिक स्वतंत्रता सूचकांक

**आर्थिक मुक्ति सूचकांक** (Index of Economic Freedom) एक मानक माप है जो विश्व के देशों की अर्थव्यवस्थाओं की आर्थिक स्वतंत्रता के स्तर को मापता है। यह प्रत्येक देश की नीति-नियमों के कई आर्थिक आयामों का अध्ययन करता है और फिर उन आयामों के लिए और पूरे देश की अर्थव्यवस्था के लिए एक सूचकांक देता है।

जो देश आर्थिक रूप से अमुक्त या दमित हैं उनमें सरकार अपने नागरिकों और व्यापारिक ईकाईयों को स्वतंत्रता से अपना आर्थिक जीवन में निर्णय लेने का अधिकार नहीं देती, और नागरिक अपनी आर्थिक स्थिति को स्वयं सुधारने से भिन्न प्रकार से प्रतिबंधित होते हैं। ऐसे अधिकांश देशों में या तो निर्धनता व्याप्त होने लगती है, या फिर उनमें कोई तेल जैसा खनिज होता है जिसके निर्यात से अर्थव्यवस्था में पैसा आता रहता है। जिन देशों में आर्थिक मुक्ति की स्थिति है, उनमें नागरिक और व्यापारिक ईकाईयाँ स्वतंत्रता से आर्थिक निर्णय ले सकते हैं और समय के साथ इनमें सम्पन्नता की स्थिति व्याप्त हो जाती है। जिन देशों की आर्थिक नीतियाँ उन्हें आर्थिक स्वतंत्रता सूचकांक में सबसे ऊपर के 20% में डालती हैं, उनकी प्रति व्यक्ति आय अगले 20% से दो गुना और सबसे आर्थिक रूप से अमुक्त 20% से पाँच गुना है।

## संचालक
आर्थिक स्वतंत्रता सूचकांक का संकलन और प्रकाशन संयुक्त राज्य अमेरिका का द हेरिटेज फाउंडेशन नामक विचारक समूह करता है।

## 2020 सूचकांक
2020 में सिंगापुर का आर्थिक स्वतंत्रता माप 89.4 था, और इस आधार पर वह विश्व की सबसे मुक्त अर्थव्यवस्था का स्वामी था। अपनी आर्थिक नितियों से सिंगापुर लम्बे काल से इस सूचकांक में ऊँचे अंक पर रहा है, जिस से वहाँ तेज़ी से विकास और आय में बढ़ौतरी हुई है। आर्थिक स्वतंत्रता की नीतियों के कारणवश, सिंगापुर की वार्षिक प्रति व्यक्ति आय 2020 तक 58,484 अमेरिकी डॉलर हो चुकी है, जो उसके भूतपूर्व उपनिवेशी शासक, यूनाइटेड किंगडम (ब्रिटेन), से कहीं अधिक है - ब्रिटेन की वार्षिक प्रति व्यक्ति आय 39,229 है। भारत का माप 56.5 था और वहाँ एक अधिकतर अमुक्त अर्थव्यवस्था थी। भारत की वार्षिक प्रति व्यक्ति आय $1,877 तक ही पहुँची है।

*टीका: <span style="color:#2b6b2e;">██</span> मुक्त (80–100)*
*<span style="color:#43a847;">██</span>&nbsp;अधिकतर मुक्त(70–79.9)*
*<span style="color:#dcaa41;">██</span>&nbsp;मध्यम मुक्त(65–69.9)*
*<span style="color:#c68c32;">██</span>&nbsp;मध्यम अमुक्त(60–64.9)*
*<span style="color:#c84e19;">██</span>&nbsp;अधिकतर अमुक्त (55–59.9)*
*<span style="color:#b8220e;">██</span>&nbsp;अधिकतर अमुक्त(50–54.9)*
*<span style="color:#f51405;">██</span>&nbsp;दमित (0–49.9)*

## इन्हें भी देखें
* मुक्त बाज़ार
* नियोजित अर्थव्यवस्था
* अभाव अर्थव्यवस्था
* अर्थिक संतुलन

## बाहरी कड़ियाँ
* आर्थिक स्वतंत्रता सूचकांक , सभी देशों की नवीनतम सूची, द हेरिटेज फाउंडेशन

## सन्दर्भ

श्रेणी:आर्थिक संकेतक
श्रेणी:अंतर्राष्ट्रीय कोटिक्रम
श्रेणी:तुलनात्मक आर्थिक प्रणालियाँ
श्रेणी:सामाजिक सांख्यिकी संकेतक
श्रेणी:अर्थनीति
अपौरुषेयतावाद

हिन्दू धर्म में वेदों के सन्दर्भ में **अपौरुषेयतावाद** वह मत है जो मानती है कि वेद 'अपौरुषेय' हैं अर्थात् वेदों को किसी ने नहीं रचा है - न तो मनुष्य ने और न ही किसी दैवी शक्ति ने। वेदों को 'अपौरुषेय शब्द' से भी कहते हैं।

## व्याख्या
वेद के के आविर्भाव के विषय में नैयायिकों और तद्भिन दार्शनिकों के, विशेषत: मीमांसकों के, मत में बड़ा पार्थक्य है। न्याय का मत है कि ईश्वर द्वारा रचित होने के कारण वेद 'पौरुषेय' है, परंतु सांख्य, वेदांत और मीमांसा मत में वेद का उन्मेष स्वत: ही होता है; उसके लिए किसी भी व्यक्ति का, यहाँ तक कि सर्वज्ञ ईश्वर का भी प्रयत्न कार्यसाधक नहीं है। पुरुष द्वारा उच्चरितमात्र होने से भी कोई वस्तुपौरुषेय नहीं होती, प्रत्युत्‌ दृष्टि के समान अदृष्ट में भी बुद्धिपूर्वक निर्माण होन पर ही 'पौरुषेयता' आती है (यस्मिझदृष्टेऽपि कृतबुद्धिरुपजाएते तत्‌ पौरुषेयम्‌---सांख्य सूत्र 5150)।

श्रुति के अनुसार ऋग्वेद आदि 'उस महाभूत के नि:श्वास' हैं। श्वास प्रश्वास तो स्वत: आविर्भूत होते हैं। उनके उत्पादन में पुरुष के कोई बुद्धि नहीं होती। अत: उस महाभूत के नि:श्वास रूप ये वेद अदृष्टवशात्‌ अबुद्धिपूर्वक स्वयं आविर्भूत होते हैं। मीमांसा मत में शब्द नित्य होता है। शब्द अश्रुत होने पर भी लुप्त नहीं होता; क्रमश: विकीर्ण होने पर, बहुत स्थानों में फैल जाने पर, वह लघु और अश्रुत हो जाता हैं, परंतु कथापि लुप्त नहीं होता। 'शब्द करो' कहते ही आकाश में अंतर्हिंत शब्द तालु और जिह्वा के संयोग से आविर्भूत मात्र हो जाता हैं, उत्पन्न नहीं होता (मीमांसा सूत्र 1/1/14)। वेद नित्य शब्द की राशि होने से नित्य हैं, किसी भी प्रकार उत्पाद्य या कार्य नहीं है। तैत्तिरीय, काठक आदि नामों का संबंध भिन्न-भिन्न वैदिक संहिताओं के साथ अवश्य मिलता हैं, परंतु यह आख्या प्रवचन के कारण ही हैं, ग्रंथरचना के कारण नहीं (मी. सू. 1/1/30)। वेदों में स्थान-स्थान पर उपलब्ध बबर प्रावाहणि आदि के समान शब्द किसी व्यक्तिविशेष के वाचक न होकर नित्य पदार्थ के निर्देशक हैं (मी. सू. 1/1/31)। आध्यात्मिक ज्ञान के प्रतिपादक होनेवाले वेदों में लौकिक इतिहास खोजने का प्रयत्न एकदम व्यर्थ हैं। इस प्रकार स्वत: आविर्भूत वेद किसी पुरूष की रचना न होने से 'अपौरूषेय' हैं। इसी सिद्धांत का नाम 'अपौरुषेयतावाद' है।

## बाहरी कड़ियाँ
* Vedâpauruseyatva An overview of the concept, by Prof. D. Prahladachar, presented with the author's permission. 58855 bytes. (PDF)

श्रेणी:Hindu philosophical concepts
श्रेणी:Sanskrit words and phrases
अप्रमा

**प्रमा** से विपरीत अनुभव को **'अप्रमा**' कहते हैं अर्थात्‌ किसी वस्तु में किसी गुण का अनुभव जिसमें वह गुण विद्यमान ही नहीं रहता। प्रत्यक्ष, अनुमान, उपमान तथा शब्द, प्रमा के अन्तर्गत आते हिं जबकि स्मृति, संशय, भ्रम तथा तर्क अप्रमा के अन्तर्गत। भारतीय दर्शन के विभिन्न सम्प्रदाय भ्रम  के  लिये  'ख्याति',  'भ्रान्ति', 'अविद्या',  'अध्यास',  'मिथ्याज्ञान',  'विभ्रम',  'अयथार्थ  ज्ञान'  तथा  'विवेकाग्रह,  'अवभास' आदि-आदि नामों का प्रयोग करते हैं। 

न्यायमत में ज्ञान दो प्रकार का होता है। संस्कार मात्र से उत्पन्न होनेवाला ज्ञान 'स्मृति' कहलाता है तथा स्मृति से भिन्न ज्ञान 'अनुभव' कहा जाता हैं। यह 'अनुभव' दो प्रकार का होता है- यथार्थ अनुभव तथा अयथार्थ अनुभव। जो वस्तु जैसी हो उसका उसी रूप में अनुभव होना यथार्थ अनुभव है (*यथाभूतोऽर्थो यस्मिन्‌ सः*)। घट का घट रूप में अनुभव होना यथार्थ कहलाएगा। यथार्थ अनुभव की ही दूसरा नाम 'प्रमा' हैं।
: *तद्वति तत्प्रकारकानुभवः प्रमा* ( अन्नम्भट्ट )
:  (अर्थात जो वस्तु जैसी हो उसको उसी प्रकार की ही जानना प्रमा है।)

'अयं घटः' (यह घड़ा है) इस प्रमा में हमारे अनुभव का विषय है। घट (विशेष्य) जिसमें 'घटत्व' द्वारा सूचित विशेषण की सत्ता वर्तमान रहती है तथा यही घटत्व घट ज्ञान का विशिष्ट चिह्न है। और इसीलिए इसे 'प्रकार' कहते हैं। जब घटत्व से विशिष्ट घट का अनुभव यही होता है कि वह कोई घटत्व से युक्त घट है, तब यह प्रमा होती है- घटत्ववद् घटविशेष्यक-घटत्वप्रकारक अनुभव। प्रमा से विपरीत अनुभव को 'अप्रमा' कहते हैं अर्थात्‌ किसी वस्तु में किसी गुण का अनुभव जिसमें वह गुण विद्यमान ही नहीं रहता। रजत में 'रजतत्व' का ज्ञान अप्रमा है। प्रमा के दृष्टान्त में 'घटत्व' घट का विशेषण है और घट ज्ञान का प्रकार हैं। फलत: 'विशेषण' किसी भैतिक द्रव्य का गुण होता है, परन्तु 'प्रकार' ज्ञान का गुण होता है।  

## सन्दर्भ

## इन्हें भी देखें
*प्रमाण

श्रेणी:भारतीय दर्शन
श्रेणी:न्यायालयिक विज्ञान
प्रमाणसमुच्चय

**प्रमाणसमुच्चय** बौद्ध दार्शनिक दिङ्नाग द्वारा रचित ग्रंथ है। इसका मूल संस्कृत ग्रन्थ अप्राय है, केवल इसका तिब्बती अनुवाद मिलता है। इस पर जिनेन्द्रबुद्धि द्वारा रचित टीका मिलती है जो तिब्बती भाषा में ही है।

प्रमाणसमुच्चय में कुल छः परिच्छेद और कुल २५७ श्लोक हैं। परिच्छेदों के नाम ये हैं-
*(१) प्रत्यक्ष-परीक्षा
*(२) स्वार्थानुमान-परीक्षा
*(३) परार्थानुमान-परीक्षा
*(४) दृष्टान्त-परीक्षा
*(५) अपोह-परीक्षा
*(६) जाति-परीक्षा

प्रमाणसमुच्चय के प्रथम श्लोक में दिङ्नाग ने ग्रन्थ लिखने का प्रयोजन बताया है-
:* प्रमाणभूताय जगद्हितैषिणे प्रणम्य शास्त्रे सुगताय तायिने ।
: *प्रमाणसिद्धये स्वमतात् समुच्चयः करिष्यते विप्रसितादिहैकिकः ॥
: अर्थ- जगत के हितैषी, प्रमाणभूत उपदेष्टा बुद्ध को नमस्कार कर जहाँ-तहाँ फैले हुए अपने मतों को यहाँ एक जगह प्रमाणसिद्धि के लिये जमा किया जायेगा।

इसके बाद द्वितीय श्लोक में कहते हैं-
: *प्रत्यक्षमनुमानं हि प्रमाणं द्विलक्षणम् ।
: *प्रमेयं तत्प्रयोगार्थं न प्रमाणान्तरं भवेत ॥
भावार्थ - प्रत्यक्ष और अनुमान - ये दो प्रमाण हैं। इनके अलावा कोई प्रमाण नहीं होता।

## बाहरी कड़ियाँ
*प्रमाणसमुच्चय
*प्रमाणसमुच्चय, अध्याय-१

श्रेणी:तर्कशास्त्र का इतिहास
श्रेणी:भारतीय दर्शन
श्रेणी:बौद्ध दर्शन
चेवेल्ला

**चेवेल्ला** (Chevella) भारत के तेलंगाना राज्य के रंगारेड्डी ज़िले में स्थित एक नगर है। यह हैदराबाद से 40 किलोमीटर दूरी पर है।

## इन्हें भी देखें
* रंगारेड्डी ज़िला

## सन्दर्भ

श्रेणी:तेलंगाना के नगर
श्रेणी:रंगारेड्डी जिला
श्रेणी:रंगारेड्डी ज़िले के नगर
राष्ट्रीय अल्पसंख्यक आयोग (भारत)

**राष्ट्रीय अल्पसंख्यक आयोग** की स्थापना ससंद के द्वारा 1992 के राष्ट्रीय अल्पसंख्यक आयोग अधिनियम के नियमन के साथ हुई थी। राष्ट्रीय अल्पसंख्यक आयोग के प्रथम अध्यक्ष न्यायमूर्ति मोहम्मद सरदार अली खान (1993-1996) थे।

## पृष्ठभूमि
भारत के गृह मंत्रालय के संकल्प दिनांक 12.1.1978 की परिकल्पना के तहत अल्पसंख्यक आयोग की स्थापना की गई थी जिसमें विशेषरूप से उल्लेख किया गया था कि संविधान तथा कानून में संरक्षण प्रदान किए जाने के बावजूद अल्पसंख्यक असमानता एवं भेदभाव को महसूस करते हैं। इस क्रम में धर्मनिरपेक्ष परंपरा को बनाए रखने के लिए तथा राष्ट्रीय एकता को बढ़ावा देने के लिए भारत सरकार अल्पसंख्यकों के लिए सुरक्षा उपायों को लागू करने पर विशेष बल दे रही है तथा समय-समय पर लागू होने वाली प्रशासनिक योजनाओं, अल्पसंख्यकों के लिए संविधान, केंद्र एवं राज्य विधानमंडलों में लागू होने वाली नीतियों के सुरक्षा उपायों के प्रभावी कार्यान्वयन हेतु प्रभावशाली संस्था की व्यवस्था करना। वर्ष 1984 में कुछ समय के लिए अल्पसंख्यक आयोग को गृह म़ंत्रालय से अलग कर दिया गया था तथा कल्याण मंत्रालय के अंतर्गत नए रूप में गठित किया गया।

## अल्पसंख्यक समुदाय
कल्याण मंत्रालय, भारत सरकार द्वारा 23 अक्टूबर 1993 को अधिसूचना जारी कर अल्पसंख्यक समुदायों के तौर पर 6 धार्मिक समुदाय यथा मुस्लिम, ईसाई, सिख, बौद्ध,जैन तथा पारसी समुदायों को अधिसूचित किया गया था। 2001 की जनगणना के अनुसार देश की जनसंख्या में पांच धार्मिक अल्पसंख्यक समुदायों का प्रतिशत 18.42 है।

27 जनवरी 2014 को केंद्र सरकार ने राष्‍ट्रीय अल्‍पसंख्‍यक आयोग कानून 1992 की धारा 2 के अनुच्‍छेद (ग) के अंतर्गत प्राप्‍त अधि‍कारों का उपयोग करते हुए, जैन समुदाय को भी अल्‍पसंख्‍यक समुदाय के रूप में अधि‍सूचि‍त कर दि‍या।

## कार्य
आयोग को निम्नलिखित कार्यों के सम्पादन का आदेश दिया गया हैः-

1. संघ तथा राज्यों के अर्थात अल्पसंख्यकों की उन्नति तथा विकास का मूल्यांकन करना।
 
2. संविधान में निर्दिश्ट तथा संसद और राज्यों की विधानसभाओं/परिषदों के द्वारा अधिनियमित कानूनों के अनुसार अल्पसंख्यकों के संरक्षण से संबधित कार्यों की निगरानी करना।
 
3. केन्द्रीय सरकार या राज्य सरकारों के द्वारा अल्पसंख्यकों के हितों की रक्षा के लिए संरक्षण के प्रभावी क्रियान्वयन के लिए अनुसंशा करना।
 
4. अल्पसंख्यकों को अधिकारों तथा संरक्षण से वंचित करने से संबधित विषेश शिकायतों को देखना तथा ऐसे मामलों की संबधित अधिकारियों के सामने प्रस्तुत करना।
 
5. अल्पसंख्यकों के विरूद्ध किसी भी प्रकार के भेदभाव से उत्पन्न समस्याओं के कारणों का अध्ययन और इनके समाधान के लिए उपायों की अनुषंसा करना।
 
6. अल्पसंख्यकों के सामाजिक आर्थिक तथा शैक्षणिक विकास से संबधित विषयों का अध्ययन, अनुसंधान तथा विषलेशण की व्यवस्था करना।
 
7. अल्पसंख्यकों से संबधित ऐसे किसी भी उचित कदम का सुझाव देना जिसे केन्द्रीय सरकार या राज्य सरकारों के द्वारा उठाया जाना है।
 
8. अल्पसंख्यकों से संबधित किसी भी मामले विषेशतया उनके सामने होने वाली कठिनाइयों पर केन्द्रीय सरकार हेतु नियतकालिक या विषेश रिपोर्ट तैयार करनाय और
 
9. कोई भी अन्य विशय जिसे केन्द्रीय सरकार के सामने प्रस्तुत किया जा सकता है, रिपोर्ट तैयार करना।

## इन्हें भी देखें
* राष्ट्रीय मानवाधिकार आयोग (भारत)

## सन्दर्भ

## बाहरी कड़ियाँ
* '''राष्ट्रीय अल्पसंख्यक आयोग''' का जालघर

श्रेणी:भारत के सरकारी आयोग
श्रेणी:अल्पसंख्यक अधिकार
श्रेणी:भारतीय राजनीति
श्रेणी:भारत सरकार
श्रेणी:अल्पसंख्यक-केंद्रित सरकारी पहल (भारत)
चूहादानी

300px|right|thumb|चूहादानी और उसमें फंसा हुआ चूहा

**चूहादानी** (rat trap) चूहा पकड़ने के लिये बनायी गयी एक युक्ति है।

## बाहरी कड़ियाँ
* The Medieval Technology Pages: Rat Traps

श्रेणी:घरेलू उपकरण
भिमालिया

**भिमालिया** राजस्थान के पाली जिले की मारवाड़ जंक्शन तहसील में स्थित एक गांव है। २०११ की जनगणना के अनुसार गांव की जनसंख्या १९६२ है।

## सन्दर्भ

श्रेणी:राजस्थान के गाँव
मछीन्द्र कांबली

**मछीन्द्र कांबली**, मराठी रंगमंच के एक वयोवृद्ध कलाकार थे। इनका जन्म मालवन में हुआ था। कांबली को उनके शानदार हास्य नाटकों के लिए जाना जाता है साथ ही मराठी रंगमंच पर मालवनी बोली को मान्यता दिलाने का श्रेय भी इन्हें ही जाता है। उन्होंने कई मराठी/मालवनी नाटकों का निर्देशन किया तथा उनमें अभिनय भी किया। 55 वर्ष की आयु में 30 सितम्बर 2007 को उनका निधन हो गया।

उनके कामों में शामिल है: वाई वर्षा पंचावन, माझा पति छत्रपति।

## सन्दर्भ

श्रेणी:कलाकार
श्रेणी:महाराष्ट्र के लोग
श्रेणी:1947 में जन्मे लोग
श्रेणी:२००७ में निधन
राष्ट्रीय मानवाधिकार आयोग (भारत)

भारत का **राष्ट्रीय मानवाधिकार आयोग** एक स्वायत्त विधिक संस्था है। इसकी स्थापना 12 अक्टूबर 1993 को हुई थी। इसकी स्थापना **मानवाधिकार सरक्षण इसके ऐतिहासिक स्रोत का विवरण हमे पेरिस सम्मेलन अधिनियम, 1993** के अन्तर्गत की गयी।
यह आयोग देश में मानवाधिकारों का प्रहरी है। यह सविंधान द्वारा अभिनिश्चित तथा अन्तरराष्ट्रीय सन्धियों में निर्मित व्यक्तिगत अधिकारों का संरक्षक है।
यह एक बहु सदस्यीय निकाय है। इसके प्रथम अध्यक्ष न्यायमूर्ति रंगनाथ मिश्र थे। वर्तमान में (2024) न्यायमूर्ति वी रामासुब्रमण्यन इसके वर्तमान अध्यक्ष के पद पर आसीन है।
इसके अध्यक्ष व सदस्यों का कार्यकाल 3 वर्ष या 70 वर्ष (2019 से परिवर्तित पहले 5वर्ष था)(जो भी पहले पूर्ण हो जाए)।
इसके अध्यक्ष व सदस्यों की नियुक्ति राष्ट्रपति द्वारा एक गठित समिति की सिफारिश पर होती है। 
राष्ट्रीय मानव अधिकार आयोग का गठन पेरिस सिद्धान्तों के अनुरूप है जिन्हें अक्तूबर, 1991 में पेरिस में मानव अधिकार संरक्षण एवं संवर्द्धन के लिए राष्ट्रीय संस्थानों पर आयोजित पहली अन्तरराष्ट्रीय कार्यशाला में अंगीकृत किया गया था तथा 20 दिसम्बर, 1993 में संयुक्त राष्ट्र महासभा द्वारा संकल्प 48/134 के रूप में समर्थित किया गया था।

** राष्ट्रीय मानवाधिकार आयोग के कार्य  व शक्तियाँ **

मानवाधिकार से जुड़े मुद्दों पर सरकार को परामर्श देना। यह  परामर्श दात्री निकाय है इसलिए दण्ड देने का अधिकार नहीं है।

1 वर्ष से अधिक पुराने मामलों को सरकार की सहमति से सुनवाई कर सकता है

इसे लोक न्यायालय की शक्तियाँ प्राप्त होती हैं

यह अपनी रिपोर्ट  राष्ट्रपति को सौंपता है। 
*राष्ट्रीय मानवाधिकार आयोग के अध्यक्ष  एचएल दत्तू ने इस आयोग को दन्त-विहीन बाघ कहा है
हर साल मानवाधिकार आयोग दिवस के रूप में 10 दिसंबर को मनाया जाता है**

राष्ट्रीय मानवाधिकार आयोग (NHRC) के सदस्यों की योग्यताएँ:

* *'अध्यक्ष:**  भारत के सेवानिवृत्त मुख्य न्यायाधीश या उच्चतम न्यायालय के न्यायाधीश. 
* **एक सदस्य:**  उच्चतम न्यायालय में कार्यरत या सेवानिवृत्त न्यायाधीश, या किसी उच्च न्यायालय का कार्यरत या सेवानिवृत्त मुख्य न्यायाधीश. 
* **दो अन्य सदस्य:**  मानवाधिकार से संबंधित ज्ञान या अनुभव रखने वाले व्यक्ति. 
* **एक महिला सदस्य:**  आयोग में एक महिला सदस्य भी होनी चाहिए. 

राज्य मानवाधिकार आयोग के सदस्यों की योग्यताएँ:

* **अध्यक्ष:**  उच्च न्यायालय का सेवानिवृत्त मुख्य न्यायाधीश.
* **सदस्य:'''  उच्च न्यायालय का सेवानिवृत्त या कार्यरत न्यायाधीश, राज्य के जिला न्यायालय का न्यायाधीश जिसे कम से कम 7 वर्ष का अनुभव हो, या मानवाधिकारों के बारे में विशेष अनुभव रखने वाला कोई अन्य व्यक्ति. 

श्रेणी:भारत के सरकारी आयोग
श्रेणी:भारत सरकार
श्रेणी:मानवाधिकार
भारत माता की जय

**भारत माता की जय** भारतीय स्वाधीनता संग्राम के समय सर्वाधिक प्रयुक्त होने वाला नारा था। 'भारत माता' का उल्लेख किरन चन्द्र बन्दोपाध्याय के नाटक में सर्वप्रथम आया था जो सन् १८७३ में खेला गया था  भारत भूमि को जीवन का पालन करने वाली माता के रूप में रूपायित कर उसकी मुक्ति के लिए की गई कोशिशों में उसकी संतानों ने इस नारे का बार बार प्रयोग किया। भारत माता की विजय का उद्घोष करने वाली यह उक्ति स्वाधीनता संग्राम के सिपाहियों में नए उत्साह का संचार करती थी। आज भी इस नारे का प्रयोग राष्ट्रप्रेम या राष्ट्र निर्माण से जुड़े अवसरों, कार्यक्रमों एवं आंदोलनों में किया जाता है।

## इन्हें भी देखें
*भारत माता
*भारत माता मन्दिर
*वन्दे मातरम्
*जय हिन्द

## सन्दर्भ

## बाहरी कड़ियाँ

श्रेणी:भारतीय स्वतन्त्रता संग्राम
श्रेणी:भारत के नारे
गेक्रक्स तारा

[thumb|230px|[त्रिशंकु तारामंडल के इस चित्र में गेक्रक्स सब से ऊपर का रोशन तारा है]]
**गेक्रक्स**, जिसका बायर नाम "गामा क्रूसिस" (γ Crucis या γ Cru) है, त्रिशंकु तारामंडल का से स्थित एक लाल दानव तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग ८८ प्रकाश वर्ष की दूरी पर हैं और पृथ्वी का सब से समीपी लाल दानव तारा है। इसका गहरा लाल-नारंगी रंग खगोलशास्त्रियों में प्रसिद्ध है। गेक्रक्स वास्तव में एक द्वितारा है जो पृथ्वी से एक तारे जैसा प्रतीत होता है। मुख्य लाल दानव तारे का एक सफ़ेद बौना साथी तारा भी है।

## विवरण
गेक्रक्स के मुख्य लाल दानव तारे की चमक (निरपेक्ष कान्तिमान) सूरज की चमक से १,५०० गुना ज़्यादा है और इसका सतही तापमान ३,४०० कैल्विन है। इसका द्रव्यमान सूरज के द्रव्यमान का ३ गुना है और इसका व्यास (डायामीटर) सूरज के व्यास का ११३ गुना है। यह मुख्य तारा M4 III श्रेणी का तारा है।

## सांस्कृतिक महत्त्व
ऑस्ट्रेलिया, न्यू ज़ीलैंड और पापुआ न्यू गिनी के ध्वजों पर त्रिशंकु तारामंडल का चित्रण है, जिसपर पाँच तारे दर्शाए जाते हैं। इनमें से एक तारा गेक्रक्स है। ब्राज़ील में गेक्रक्स को बाहिया (Bahia) राज्य का प्रतीक माना जाता है और उस राष्ट्र के झंडे पर २६ तारे दर्शाए जाते हैं जिनमें से एक गेक्रक्स है।

## इन्हें भी देखें
* त्रिशंकु तारामंडल
* सबसे रोशन तारों की सूची
* लाल दानव तारा
* सफ़ेद बौना
* द्वितारा

## सन्दर्भ


श्रेणी:ऍम-प्रकार दानव तारे
श्रेणी:दानव तारे
श्रेणी:हिन्दी विकि डीवीडी परियोजना
श्रेणी:त्रिशंकु तारामंडल
श्रेणी:अर्धनियमित परिवर्ती तारा
सूक्ष्‍म, लघु और मध्‍यम उद्यम विकास अधिनियम, 2006

**सूक्ष्‍म, लघु और मध्‍यम उद्यम विकास, अधिनियम 2006** को सूक्ष्‍म, लघु और मध्‍यम उद्यम क्षेत्र की तथा इनके साथ संबंधी या अनुषंगी मामलों प्रतिस्‍पर्द्धा और प्रोत्‍साहन एवं विकास की सुविधा प्रदान करने हेतु लागू किया गया है। इसके लिए इसमें विशिष्टि कोशों की स्‍थापना, विशेष योजनाओं / कार्यक्रमों की अधिसूचना, प्रगतिशील ऋण नीतियां और प्रथाएं, इन उद्यमों के उत्‍पादों और सेवाओं के प्रापण में सरकार की प्राथमिकता, इनकी समस्‍याओं के शमन के लिए और अधिक प्रभावी प्रक्रियाविधियां अपनाना आदि शामिल है। यह उद्यम की संकल्‍पना को मान्‍यता देने के लिए अब तक का पहला कानूनी ढांचा प्रदान करता है, जिसमें विनिर्माण (किसी उद्योग से संबंधित वस्‍तुओं का निर्माण / उत्‍पादन दोनों शामिल हैं) और सेवा (जो सेवाएं प्रदान करने / देने में संलग्‍न हैं) इकाइयां शामिल हैं। इस अधिनियम के तहत उद्यम के तीन स्‍तर सूक्ष्‍म, लघु और मध्‍यम को पहली बार परिभाषित किया गया है। इस अधिनियम में राष्‍ट्रीय स्‍तर पर सभी पणधारियों के वर्गों के संतुलित प्रतिनिधित्‍व सहित राष्‍ट्रीय स्‍तर पर वैधानिक परामर्शी प्रक्रिया प्रदान की गई है जो विशेष रूप से सलाहकारी कार्यों की व्‍यापक परास के साथ इन उद्यमों के लिए उपयोगी है।

## बाहरी कड़ियाँ
https://web.archive.org/web/20090410201029/http://indiacode.nic.in/rspaging.asp?tfnm=200627

श्रेणी:भारत के अधिनियम
राष्‍ट्रीय राजमार्ग अधिनियम, 1956

**राष्‍ट्रीय राजमार्ग अधिनियम, 1956** राष्‍ट्रीय राजमार्ग के विकास और प्रबंधन से संबंधित विषयों पर कार्य करता है। इसके अन्‍य मुख्‍य कार्य निम्‍नलिखित हैं :-

# राज्‍य सड़कों तथा अंतर राज्‍यीय संपर्क की सड़कों और आर्थिक महत्‍व की सड़कों के विकास के लिए तकनीकीय और वित्‍तीय सहायता प्रदान करना;
# देश में सड़कों और पूलों के लिए मानक विशिष्‍टीकरण का विकास करना
# सड़क और पूल संबंधी तकनीकी जानकारी के निधान के रूप में कार्य करना

राष्‍ट्रीय राजमार्ग अधिनियम (एन एच एक्‍ट) 1956, को जून, 1995 में संशोधित किया गया और निजी व्‍यक्तियों को एन एच परियोजनाओं में निवेश करने की अनुमति दी गई, लेवी संग्रहण और वापसी शुल्‍क आदि अनुमत किए गए। राजमार्ग में महत्‍वपूर्ण निजी भागीदारी की शुरूआत भारत की सबसे बड़ी सड़क परियोजना जो राष्‍ट्रीय 'राजमार्ग विकास परियोजना (एन एच डी पी)' कहलाती है शुरू करने के साथ किया गया; एन एच डी पी एक विशाल परियोजना है जिसे देश में राष्‍ट्रीय राजमार्गों के उन्‍नयन और विकास के लिए शुरू किया गया और इसका क्रियान्‍वयन एन एच एक विशाल परियोजना है जिसे देश में राष्‍ट्रीय राजमार्गों के उन्‍नयन और विकास के लिए शुरू किया गया और इसका क्रियान्‍वयन एन एच ए आई द्वारा चरण बद्ध तरीके से किया जा रहा है।

## सन्दर्भ

## बाहरी कड़ियाँ
http://indiacode.nic.in/rspaging.asp?tfnm=195648

{{DEFAULTSORT: अधिनियम, राष्‍ट्रीय राजमार्ग, 1956

श्रेणी:भारत के अधिनियम
चुनाव में धांधली

चुनाव, लोकतंत्र की आत्मा है किन्तु उसमें भी तरह-तरह की धांधलियाँ की जाती हैं।

## प्रमुख प्रकार
* मतदाता सूची में हेरफेर
* वैध मतदाताओं को मत देने से रोकना
* बूथों पर कब्जा कर लेना
* पैसा, सामान और शराब आदि देकर मतदाताओं को खरीदना
* मतगणना में गड़बड़ी
* पैसे देकर अपने पक्ष में समाचार/विचार छपवाना (पेड् न्यूज)

## इन्हें भी देखें
*आदर्श चुनाव आचार संहिता
*भ्रष्टाचार (आचरण)

## बाहरी कड़ियाँ
* '''चुनाव आचार संहिता''' : क्या करें, क्या न करें?
* चुनाव आचार संहिता : क्यों और कैसे? (वेबदुनिया)
* आदर्श आचार संहिता तथा इसका विकास (PIB)
* Voter Fraud - an article from the ACE Project
* Independent Verification: Essential Action to Assure Integrity in the Voting Process, Roy G. Saltman, August 22, 2006
* Legal provisions to prevent Electoral Fraud - an article from the ACE Project
* ''Was the 2004 Election Stolen?'' by Robert F. Kennedy Jr., June 1, 2006.
* Article referencing "four-legged voting"

श्रेणी:भ्रष्टाचार
श्रेणी:चुनाव
खोईसान भाषाएँ

[thumb|200px|[अफ़्रीका के नक़्शे पर: खोईसान भाषाएँ पीले रंग वाले क्षेत्रों में बोली जाती हैं]]
**खोईसान भाषाएँ** दक्षिण और पूर्वी अफ़्रीका में बोली जाने वाली वह भाषाएँ हैं जिनमें क्लिक व्यंजन होते हैं और जो किसी भी अन्य भाषा परिवार की सदस्य नहीं हैं। यह कभी काफ़ी विस्तृत क्षेत्र में बोली जाती थीं लेकिन अब केवल कालाहारी रेगिस्तान में और तंज़ानिया के छोटे से इलाक़े में बोली जाती हैं। दक्षिण अफ़्रीका में इन्हें खोई और बुशमैन (जिन्हें 'सान' भी कहते हैं) आदिवासी बोला करते हैं और तंज़ानिया में संडावे और हदज़ा लोग इनके मातृभाषी हैं। बहुत से भाषावैज्ञानिक इसे एक भाषा परिवार का दर्जा नहीं देते और समझते हैं की वास्तव में यह भाषाएँ एक-दुसरे से कोई गहरा सम्बन्ध नहीं रखती।

बहुत सी खोईसान भाषाएँ ख़तरे में हैं या विलुप्त हो चुकी हैं। खोईखोई भाषा सब से अधिक बोले जाने वाली खोईसान भाषा है और इसे नमीबिया में लगभग २। ५ लाख लोग बोलते हैं। तंज़ानिया की संडावे भाषा को ४०,००० लोग और कालाहारी मरुस्थल के उत्तरी भाग में बोले जानी वाली जुउ भाषाओँ को ३०,००० लोग बोलते हैं। ऐतिहासिक रूप से यह दक्षिण अफ़्रीका से उत्तर में महान दरार घाटी तक बोली जाती थीं लेकिन बांटू भाषाओँ के फैलने से इनका प्रभाव सिकुड़ता रहा।

## इन्हें भी देखें
* क्लिक व्यंजन
* खोइसान
* बांटू भाषा परिवार

## सन्दर्भ



श्रेणी:खोईसान भाषाएँ
श्रेणी:भाषा-परिवार
श्रेणी:विश्व की भाषाएँ
श्रेणी:दक्षिण अफ़्रीका
श्रेणी:हिन्दी विकि डीवीडी परियोजना
परिभाषा

**परिभाषा** (फ्रेंच, अंग्रेजी, जर्मन: Definition) किसी भी विषय या वस्तु या  का संक्षिप्त और तार्किक वर्णन है, जो वस्तुओं के मूलभूत विशिष्ट गुण या संकल्पनाओं के अर्थ, अंतर्वस्तु और सीमाएं बताता है। किसी शब्द या वाक्यांश या संकेत की व्याख्या करने वाले गद्यांश को भी परिभाषा कह सकते हैं। उदाहरण के लिए, भौतिकी में 'शक्ति' की परिभाषा निम्नलिखित प्रकार से की जाती है-
: *कार्य करने की दर को शक्ति कहते हैं।*

## परिभाषा के दोष
### व्याप्ति दोष
* **अव्याप्ति** - यह किसी लक्षण या परिभाषा का दोष है जिसके रहने पर वह लक्षण या परिभाषा जितने पर लागू होनी चाहिए वह उनसे कम पर लागू होती है। अर्थात ऐसी परिभाषा जिसकी व्याप्ति में अल्पता हो। उदाहरण के लिए पुस्तक की यह परिभाषा कि सजिल्द गुटके के आकार की पढ़ी जाने वाली वस्तु पुस्तक है। क्योंकि पुस्तकें जिल्द रहित भी हो सकती हैं।

* **अतिव्याप्ति** - यह किसी लक्षण या परिभाषा का दोष है जिसके रहने पर वह लक्षण या परिभाषा जितने पर लागू होनी चाहिए वह उनसे अधिक पर लागू होती है। अर्थात ऐसी परिभाषा जिसकी व्याप्ति में अति हो। उदाहरण के लिए पुस्तक की यह परिभाषा कि जिसे पढ़ा जाय वह पुस्तक है। क्योंकि पढ़ा तो किसी अख़बार को भी जाता है लेकिन अख़बार तो पुस्तक नही होता है।   

निष्कर्ष यह है कि परिभाषा ऐसी होनी चाहिए जो अव्याप्ति और अतिव्याप्ति दोषों से मुक्त हो। अर्थात, संदर्भित विषय या वस्तु के वाच्यार्थ का ऐसा लक्षण बतला सके जो प्रत्येक प्रसंग के लिये तो उपयुक्त हो किन्तु, उस विषय या वस्तु के सिवाय किसी अन्य वस्तु के लिये उपयुक्त न हो।

## इन्हें भी देखें
*पारिभाषिक शब्दावली
*सूत्र
*लक्षण

## सन्दर्भ

## बाहरी कड़ियाँ
* Definitions at Synonyms.Me
* Definitions, Stanford Encyclopedia of Philosophy Gupta, Anil (2008)
* Definitions, Dictionaries, and Meanings, Norman Swartz 1997
* Guy Longworth (ca. 2008) "Definitions: Uses and Varieties of". = in: K. Brown (ed.): *Elsevier Encyclopedia of Language and Linguistics*, Elsevier.
* Definition and Meaning, a very short introduction by Garth Kemerling (2001).

श्रेणी:भाषा दर्शन
श्रेणी:अवधारणाएँ
श्रेणी:गणितीय शब्दावली
बॅलाट्रिक्स तारा

[thumb|200px|बॅलाट्रिक्स (बाएँ का नीला तारा) [सूर्य|सूरज (बीच का पीला तारा) से बहुत बड़ा है - दाएँ का लाल तारा ऐल्गोल बी है]]
**बॅलाट्रिक्स**, जिसका बायर नाम "गामा ओरायोनिस" (γ Orionis या γ Ori) है, कालपुरुष तारामंडल का तीसरा सब से रोशन तारा है। यह पृथ्वी से दिखने वाले तारों में से २७वा सब से रोशन तारा भी है। यह एक परिवर्ती तारा है और इसकी चमक (या सापेक्ष कान्तिमान) १.५९ से १.६४ मैग्निट्यूड के बीच बदलती रहती है। यह पृथ्वी से २४५ प्रकाश वर्ष की दूरी पर है।

## अन्य भाषाओं में
बॅलाट्रिक्स को अंग्रेज़ी में Bellatrix लिखा जाता है, जो लातिनी भाषा से आया है और जिसका अर्थ है "स्त्री योद्धा" (जिसे "ऐमेज़ॉन" भी कहते हैं)।

## वर्णन
बॅलाट्रिक्स एक B2 III श्रेणी का नीला महादानव तारा है जो हमारे सूरज के द्रव्यमान से ८ या ९ गुना द्रव्यमान (मास) है। इसकी अंदरूनी चमक (या निरपेक्ष कान्तिमान) हमारे सूरज की चमक की ४,००० गुना है।

## इन्हें भी देखें
* कालपुरुष तारामंडल
* सबसे रोशन तारों की सूची
* नीला महादानव तारा

## सन्दर्भ


श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
अंजना मुमताज़

**अंजना मुमताज़** हिन्दी फ़िल्मों की एक अभिनेत्री हैं।

## व्यक्तिगत जीवन
## प्रमुख फिल्में

## नामांकन और पुरस्कार
## सन्दर्भ
## बाहरी कड़ियाँ

श्रेणी:1949 में जन्मे लोग
श्रेणी:जीवित लोग
श्रेणी:हिन्दी अभिनेत्री
बलवान

**बलवान** 1992 में बनी हिन्दी भाषा की फिल्म है। इसका निर्देशन दीपक आनन्द ने किया है। ये सुनील शेट्टी की पहली फिल्म है, जो असल में अपने अभिनय की शुरुआत "एक और फौलाद" फिल्म से करने वाले थे। इस फिल्म में उनके साथ दिव्या भारती मुख्य किरदार में हैं। इसके अलावा मुख्य खलनायक की भूमिका में डैनी डेन्जोंगपा हैं। ये फिल्म पहली बार 11 सितम्बर 1992 को सिनेमाघरों में दिखाई गई थी।

## कहानी
अर्जुन सिंह (सुनील शेट्टी) एक बहुत ही गरीब परिवार से होता है, जो एक छोटे से बस्ती में अपनी माँ और बहन के साथ रहता है। कॉलेज में पढ़ाई करते हुए उसे दीपा (दिव्या भारती) से प्यार हो जाता है। एक दिन वो एक पुलिस अफसर पर हाथ उठा लेता है, जिसके कारण उसे जेल हो जाती है। दीपा अपने पुलिस कमिश्नर पिता (टीनु आनंद) से कह कर उसे जेल से छुड़वा देती है। दीपा के पिता, अर्जुन से पुलिस अफसर बनने को कहते हैं। उनकी बात मान कर अर्जुन पुलिस फोर्स में जुड़ जाता है, और उसकी तैनाती एक अन्य शहर में होती है।

अर्जुन अपनी माँ और बहन के साथ उस नए शहर पुलिस इंस्पेक्टर के रूप में चले जाता है। वहाँ का डॉन (डैनी डेन्जोंगपा) उसे सबक सिखाने के लिए वहाँ के लोगों को बोल देता है कि कोई भी उस परिवार की मदद नहीं करेगा। इससे वे लोग उस शहर में सभी से बिलकुल अलग-थलग हो गए। उसके बहन के साथ बलात्कार होता है और उसकी माँ की मौत हो जाती है। अर्जुन पर एक हत्या का आरोप लग जाता है और उसे पुलिस गिरफ्तार कर लेती है।

## कलाकार
* सुनील शेट्टी — अर्जुन सिंह
* दिव्या भारती — प्रिया
* टिन्नू आनन्द — पुलिस कमिश्नर
* अरुण बख़्शी — पुलिस इंस्पेक्टर
* डैनी डेन्जोंगपा — भाईजी 
* इशरत अली — मंत्री
* अवतार गिल — ए सी पी
* विक्रम गोखले — पुलिस इंस्पेक्टर
* नीना गुप्ता — रत्ना
* गुड्डी मारुति — राधा 
* अंजना मुमताज़ — अर्जुन की माँ

## संगीत

## सन्दर्भ

## बाहरी कड़ियाँ
* 

श्रेणी:1992 में बनी हिन्दी फ़िल्म
हकीकत (1995 फ़िल्म)

**हकीकत** 1995 में बनी हिन्दी भाषा की फिल्म है। इसकी प्रमुख भूमिकाओं में अजय देवगन और तबु हैं। ये फिल्म सफल रही थी। इसका एक गीत "दिल ने दिल से इकरार किया" भी ख्याति पाया था।

## संक्षेप
अपने पति, रवि मल्होत्रा के मारे जाने के बाद, सुधा अपने भाई, महेश और भाभी, कामिनी के साथ एक विधवा का जीवन जीती है। एक नया किरायेदार, अजय, भवानी के भाई से छेड़छाड़ करते समय उसके बचाव के लिए आता है। फिर दोनों प्यार में पड़ते हैं और शादी करने का फैसला करते हैं। कामिनी शुरू में इस रिश्ते का विरोध करती है, लेकिन बाद में मान जाती है और दोनों शादी कर लेते हैं। इसके तुरंत बाद वह गर्भवती हो जाती है और फिर उसे पता चला कि अजय वह नहीं है जिस का वह दावा करता है, और शायद उसके पति की हत्या के लिए जिम्मेदार हो सकता है।

## मुख्य कलाकार
* अजय देवगन - शिव / अजय
* तबु - सुधा
* अरुणा ईरानी - श्रीमती डेविड 
* अमरीश पुरी - एसीपी शिवचरन 
* मोहन जोशी - भवानी सिंह 
* इशरत अली - बजरंग सिंह
* रमी रेड्डी - अन्ना
* जॉनी लीवर - टोनी
* सत्येन्द्र कपूर - मुख्यमंत्री 
* हिमानी शिवपुरी - कामिनी 
* अंजना मुमताज़ - सुमित्रा
* विश्वजीत प्रधान - भवानी का भाई

## संगीत

## नामांकन और पुरस्कार

|-
| rowspan="1"|1996
| हरिहरन ("दिल ने दिल से इकरार किया")
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|}

## सन्दर्भ

## बाहरी कड़ियाँ
* 

श्रेणी:1995 में बनी हिन्दी फ़िल्म
श्रेणी:दिलीप सेन–समीर सेन द्वारा संगीतबद्ध फिल्में
साजन (1991 फ़िल्म)

**साजन** 1991 में बनी हिन्दी भाषा की प्रेमकहानी फ़िल्म है जिसका निर्देशन लॉरेंस डिसूज़ा द्वारा किया गया है और सलमान खान, संजय दत्त और माधुरी दीक्षित इसमें मुख्य भूमिकाओं में है। रीलिज होने के बाद फिल्म सुपरहिट साबित हुई थी और इसका संगीत भी खूब सराहा गया था।

## संक्षेप
अमन (संजय दत्त) एक गरीब, विकलांग अनाथ है जो अपने बचपन के दौरान से अमीर आकाश वर्मा (सलमान खान) से मित्रतापूर्ण है। आकाश के माता-पिता ने उसे अपनाया और उसे अपना परिवार का नाम दिया और आकाश और अमन भाइयों के रूप में बड़े हो गए। जबकि आकाश एक लड़कीबाज़ हैं, अमन कलम नाम "सागर" के तहत कविताओं को लिखता है। कविताओं को प्रकाशित किया जाता है और अमन बहुत लोकप्रिय हो जाता है। उसके प्रशंसकों में से एक पूजा सक्सेना (माधुरी दीक्षित) के नाम से एक युवा महिला है जो सागर से चिट्टी द्वारा संपर्क में है। आकाश पूजा से मिलता है और उसके साथ प्यार में पड़ जाता है। जब अमन को यह पता चल जाता है तो वह आकाश को सागर के रूप में पेश आने के लिए कहता है, जो वह करता है और पूजा और आकाश एक-दूसरे से प्यार करने लगते हैं। दिल टूटे अमन जानता है कि यद्यपि महिलाएँ उसकी कविता पसंद कर सकती हैं, फिर भी वे खुले तौर पर बाहर नहीं आ जाएंगी। जब वे उसकी विकलांगता देखेंगी तो उसे प्यार नहीं करेंगी। अंत में, आकाश को पता लगा कि अमन वास्तव में सागर है और पूजा से प्यार करता है, इसलिए वह अमन के लिए अपने प्यार का त्याग करने का फैसला करता है।

## मुख्य कलाकार
* संजय दत्त - अमन वर्मा / सागर
* माधुरी दीक्षित - पूजा सक्सेना
* सलमान ख़ान - आकाश वर्मा
* लक्ष्मीकांत बेर्डे - लक्ष्मी
* कादर ख़ान - राजीव वर्मा
* रीमा लागू - श्रीमती कमला वर्मा
* अंजना मुमताज़, श्रीमती सक्सेना 
* दिनेश हिंगू - लालचंद
* युनुस परवेज़
* पूनम शेट्टी

## संगीत
इस फिल्म के सभी गाने बहुत लोकप्रिय हुए। इसके संगीत के लिए संगीतकार नदीम श्रवण को फ़िल्मफ़ेयर का सर्वश्रेष्ठ संगीतकार का अवार्ड भी मिला था।

## परिणाम
फिल्म बॉक्स ऑफिस पर सुपरहिट साबित हुई और 1991 की सबसे ज्यादा कमाई करने वाली फ़िल्म थी। 

## नामांकन और पुरस्कार

|-
| rowspan="11"|1992
| कुमार सानु ("मेरा दिल भी कितना पागल है")
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|-
| नदीम-श्रवण 
| फ़िल्मफ़ेयर सर्वश्रेष्ठ संगीत निर्देशक पुरस्कार
| 
|-
| सुधाकर बोकाडे 
| फ़िल्मफ़ेयर सर्वश्रेष्ठ फ़िल्म पुरस्कार
| 
|-
| लॉरेंस डिसूज़ा
| फ़िल्मफ़ेयर सर्वश्रेष्ठ निर्देशक पुरस्कार
| 
|-
| संजय दत्त 
| फ़िल्मफ़ेयर सर्वश्रेष्ठ अभिनेता पुरस्कार
| 
|-
| माधुरी दीक्षित 
| फ़िल्मफ़ेयर सर्वश्रेष्ठ अभिनेत्री पुरस्कार
| 
|-
| समीर ("मेरा दिल भी कितना पागल है")
| फ़िल्मफ़ेयर सर्वश्रेष्ठ गीतकार पुरस्कार
| 
|-
| पंकज उधास ("जीये तो जीये कैसे") 
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|-
| एस॰ पी॰ बालसुब्रमण्यम ("तुम से मिलने की तमन्ना है") 
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|-
| अलका याज्ञनिक  ("देखा है पहली बार") 
| फ़िल्मफ़ेयर सर्वश्रेष्ठ पार्श्व गायिका पुरस्कार
| 
|-
| अनुराधा पौडवाल ("बहुत प्यार करते हैं") 
| फ़िल्मफ़ेयर सर्वश्रेष्ठ पार्श्व गायिका पुरस्कार
| 
|}

## बाहरी कड़ियाँ
* 

श्रेणी:1991 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
संगीत (फ़िल्म)

**संगीत** कसीनथुनी विश्वनाथ द्वारा निर्देशित 1992 में बनी हिन्दी भाषा की फिल्म है। इसमें मुख्य भूमिकाओं में माधुरी दीक्षित और जैकी श्रॉफ है।

## संक्षेप
सेतो (जैकी श्रॉफ) एक किसान लोक गायक है जो प्रदर्शन करने के लिए बम्बई आता है। जब "मैडम" (माधुरी दीक्षित) उसे एक निर्जन इमारत में बैठे हुए गाते हुए सुनती है, तो उसे अपनी सालगिरह की पार्टी में गाने के लिए आमंत्रित करती है। सेतो वहाँ मेहमानों के लिये गाता है, लेकिन उसका लोक संगीत हर किसी को पसंद नहीं है। मैडम का पति बेअदब आदमी है, जो उसे ऐसे "तुच्छ" के साथ रिश्ता रखने पर चौंकता है, और उन दोनों की शादी में बहुत कम खुशी है। इस बीच, मैडम ने सेतो को अपने संगीत में प्रोत्साहित किया। सेतो एक दिन 'डांस हॉल' में फंस जाता है जहां वह एक खूबसूरत जवान औरत (दोहरी भूमिका में माधुरी) पुरुषों की भीड़ के लिए नाच करती है। वो वहाँ क्रोधित हो जाता है और युवा महिला और उसकी मां को शर्मिंदा करता है (दर्शकों में पुरुषों को भी)। वह युवा महिला और उसकी मां से मित्रता करता है, क्योंकि उसे पता चलता है कि युवा महिला अंधी है और उसकी मां को उनके लिए जीविका कमाने का कोई और तरीका नहीं आता। आखिरकार, रहस्यों का एक जाल उनके सामने आता है।

## मुख्य कलाकार
* माधुरी दीक्षित, निर्मला/ संगीता 
* जैकी श्रॉफ, सेथुराम 
* नितीश भारद्वाज 
* परीक्षत साहनी
* शफ़ी ईनामदार 
* अरुणा ईरानी 
* आशा शर्मा 
* सतीश शाह 
* अंजान श्रीवास्तव 

## संगीत

## बाहरी कड़ियाँ
* 

श्रेणी:1992 में बनी हिन्दी फ़िल्म
श्रेणी:आनंद–मिलिंद द्वारा संगीतबद्ध फिल्में
पैन अमेरिकी खेल

**पैन अमेरिकी खेल** (**पैन एम** के नाम से भी जाना है) प्रत्येक चार वर्ष बाद आयोजित होने वाली एक बहु-खेल प्रतियोगिता है जिसमें महाअमेरिका के विभिन्न देशों के खिलाडी भाग लेते हैं। वर्तमान समय में इन में केवल ग्रीष्मकालीन खेल ही प्रदर्शित होते है, परन्तु पूर्व में एक सत्र के लिए शीतकालीन खेल भी पैन अमेरिकी खेलो का हिस्सा बने थे। प्रतियोगिता हर चार वर्ष पश्चात ग्रीष्मकालीन ओलिंपिक खेलों से एक वर्ष पूर्व महाअमेरिका के देशों के एथलीटों के बीच आयोजित कि जाती है। विगत खेल रियो डि जेनेरो, ब्राज़ील में 2007 में आयोजित किए गये थे। अगले खेल 2011 में ग्वाडलहारा, मेक्सिको में आयोजित होने हैं, तथा 2015 के खेल टोरंटो, कनाडा में होने हैं। 2007 से मेजबान शहरों के साथ दोनों पैन अमेरिकी और पारापैन अमेरिकी खेलो के प्रबंधन का अनुबंध किया जाता है। पारापैन अमेरिकी खेलो में शारीरिक रूप से विकलांग एथलीट एक-दूसरे के विरुद्ध प्रतिस्पर्धा करते हैं, तथा ये पैन अमेरिकी खेलो के तुरन्त बाद आयोजित होते हैं। पैन अमेरिकी खेल संगठन पैन एम खेलो की नियंत्रन समिति हैं, जिसकी संरचना और कार्य ओलिंपिक चार्टर के अनुसार परिभाषित हैं।

## मेजबान देश और शहर
thumb|300px|पैन अमेरिकी खेलों के मेजबान स्थल (लाल बिंदुओं में मेजबान शहर)। जिन देशो ने एक बार खेलो की मेजबानी कि है वे हरे रंग से छायांकित हैं। जबकि वो देश जो दो या उस से अधिक बार खेलो का आयोजन कर चुके हैं वो नीले रंग से छायांकित हैं।

## सन्दर्भ

श्रेणी:पैन अमेरिकी खेल
गुड्डी मारुति

**गुड्डी मारुति** हिन्दी फ़िल्मों की एक अभिनेत्री हैं। 
## प्रमुख फिल्में

## सन्दर्भ

श्रेणी:बॉलीवुड
श्रेणी:अभिनेत्री
श्रेणी:हिन्दी अभिनेत्री
श्रेणी:जीवित लोग
श्रेणी:1959 में जन्मे लोग
बिंदु

**बिंदु ** बिना आकृति व आकार वाले गणित संकेतिक चिह्न को कहते है। यह समतल में एक स्थिति को बताने के लिए एक सूक्ष्म चिह्न है। इसमें न लम्बाई होती है और न ही चौड़ाई।

कलम या पेंसिल की नोक को कागज पर दबाने से जो निशान प्राप्त होता है उसे बिंदु कहते हैं।

जीरो त्रिज्या वाले वृत्त को बिंदु कहते हैं।

## बिंदु की विशेषताएँ
*बिंदु की लम्बाई शून्य होती है।
*बिंदु की चौड़ाई शून्य होती है।
*बिन्दु का क्षेत्रफल शून्य होता है।
*बिंदु का आयतन शून्य होता है।

## बिंदु की विमायें
बिंदु की विमायें शून्य होती हैं (zero dimensions)
## युक्लीडियन ज्यामिति में
युक्लीडियन ज्यामिति में किसी बिंदु का निर्धारण (x,y) के रूप में हो सकता है जहाँ x और y अक्षों को प्रकट करते है। इसी प्रकार अंतरिक्ष (space) में किसी बिंदु को (x,y,z) के रूप में प्रकट करते हैं जहाँ x, y और z कृमशः x-अक्ष, y-अक्ष और z-अक्ष को प्रकट करते हैं।

## ज्यामिति में बिंदु का महत्व
यद्यपि बिंदु विमाओं रहित होता है लेकिन बिंदु के बिना ज्यामिति की कल्पना करना असंभव है। अतः ज्यामिति में बिंदु का महत्त्व सर्वाधिक है या यों कहें कि ज्यामिति का प्रारम्भ ही बिंदु से होता है।

श्रेणी:ज्यामिति
बीटा कराइनी तारा

[thumb|250px|[कराइना तारामंडल में बीटा कराइनी तारा]]
**बीटा कराइनी**, जिसका बायर नामांकन में भी यही नाम (β Car या β Carinae) दर्ज है, कराइना तारामंडल का दूसरा सबसे रोशन तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) १.६८ है और यह पृथ्वी से ११० प्रकाश-वर्ष की दूरी पर स्थित है। यह पृथ्वी से दिखने वाले तारों में से २९वाँ सब से रोशन तारा भी है।

## अन्य भाषाओं में
बीटा कराइनी को "मियाप्लैसिडस" (Miaplacidus) भी कहा जाता है, जिसका अर्थ "शान्त जल" है। यह अरबी भाषा के "मियाह" (, अर्थ: पानी) और लातिनी भाषा के "प्लैसिड" (placid, अर्थ: शांत) का संयुक्त शब्द है।

## वर्णन
बीटा कराइनी एक A2 IV श्रेणी का उपदानव तारा है। इसकी अंदरूनी चमक (निरपेक्ष कान्तिमान) हमारे सूरज की २१० गुना है। इसका व्यास हमारे सूरज के व्यास का ५.७ गुना और इसका द्रव्यमान सूरज के द्रव्यमान का ३ गुना है।

## इन्हें भी देखें
* उपदानव तारे
* कराइना तारामंडल

## सन्दर्भ


श्रेणी:तारे
श्रेणी:उपदानव तारे
श्रेणी:कराइना तारामंडल
श्रेणी:हिन्दी विकि डीवीडी परियोजना
केंद्रीय खनन एवं ईंधन अनुसंधान संस्थान

अंगूठाकार|केंद्रीय खनन एवं ईंधन अनुसंधान संस्थान
**केंद्रीय खनन एवं ईंधन अनुसंधान संस्थान** (अंग्रेजी -Central Institute of Mining and Fuel Research) धनबाद, झारखण्ड में स्थित है। यह भारत की वैज्ञानिक एवं औद्योगिक अनुसंधान परिषद की एक अंगीभूत प्रयोगशाला है। यह खनन से खपत तक अर्थात सम्पूर्ण कोयला ऊर्जा श्रृंखला को अनुसंधान व विकास से संबंधित निवेश उपलब्ध कराने के लिए समर्पित है।

सीएफआरआई (केंद्रीय ईंधन अनुसंधान संस्थान) तथा सीएमआरआई (केंद्रीय खनन अनुसंधान संस्थान) के एकीकरण के बाद सीआईएमएफआर (केंद्रीय खनन एवं ईंधन अनुसंधान संस्थान) का गठन हुआ। राँची, बिलासपुर (मध्य प्रदेश), नागपुर व रुड़की में इस संस्थान के यूनिट हैं।
## केंद्रीय ईंधन अनुसंधान संस्थान
केंद्रीय ईंधन अनुसंधान संस्थान (सीएफआरआई) की स्थापना सन 1946 में हुई। यह एक अन्तरराष्ट्रीय स्तर पर ख्यातिप्राप्त कोयला अनुसंधान व विकास प्रयोगशाला थी। इसे संसाधन गुणवत्ता मूल्यांकन, कोयला विनिर्माण, कार्बनीकरण, प्रदहन तथा निम्न गुणवत्ता वाले कोयले के गैसीकरण, पर्यावरण प्रबंधन तथा उड़नशील राख के प्रयोग के क्षेत्र में विशेषज्ञता प्राप्त थी। इसके अतिरिक्त इसे कोयला, सिन्थेटिक ईंधन एवं रसायनों पर मौलिक अनुसंधान करने का भी अनुभव प्राप्त था। 
## केंद्रीय खनन अनुसंधान संस्थान
केन्द्रीय खनन अनुसंधान केन्द्र (सीएमआरएस) की स्थापना 1956 में हुई थी। 1994 में इसका नाम केन्द्रीय खनन अनुसंधान संस्थान (सीएमआरआई) कर दिया गया। यह प्रयोगशाला कोयला एवं खनिज उद्योगों को पूरी सुरक्षा एवं मित्तव्ययिता के साथ लक्ष्यबध्द उत्पादन प्राप्त करने के लिए अनुसंधान व विकास समर्थन, तकनीकी सेवा, प्रौद्योगिकी उत्क्रमण में सहायता, प्रौद्योगिकी अनुकूलन आदि उपलब्ध कराने वाला देश का एक अग्रणी संस्थान था।

## विभाग
इस संस्थान में निम्न विभाग हैं: 
* भूयांत्रिकी एवं खान अभिकल्प
* खान प्रणाली अभियांत्रिकी
* बोर्ड तथा पिलर अभिकल्प
* लांगवाल खनन
* मोटी परत का खनन
* खान थम्हाल
* ढलान स्थिरता
* खान सर्वेक्षण एवं धसान
* खान भरण
* लघु खनन
* विस्फोटन
* आपदा प्रबंधन
* विस्फोटक अनुसंधान
* विस्फोटन एवं प्रस्फोटन
* खनि अग्नि
* खान वायुसंचार
* कोयला तल मिथेन एवं निर्गैसीकरण
* जल विज्ञान
* समुद्र तटीय प्लेसर खनन
* छत थम्हाल परीक्षण
* सामग्री परीक्षण
* विद्युत परीक्षण
* धातुकर्म
* सुरक्षा पोशाक
* खनन इलेक्ट्रानिकी
* उपकरणन
* अंशाकन (केलिब्रेशन)
* ऊर्जा अंकेक्षण प्रकोष्ठ
* व्यवसाय विकास, सूचना एवं संपर्क
* विज्ञान संचार एवं प्रकाशन एकक
* भूमि पर्यावरण
* जल पर्यावरण
* परीक्षण प्रकोष्ठ
* पर्यावरण विधायन
* सूचना प्रौद्योगिकी केंद्र
* मानव संसाधन विकास
* मानक प्रकोष्ठ (आईएसओ)
* कर्मशाला
* ग्रंथालय
* जैव पर्यावरण

## बाहरी कड़ियाँ
* '''केंद्रीय खनन एवं ईंधन अनुसंधान संस्थान''' का जालघर

## सन्दर्भ

श्रेणी:भारत में अनुसंधान संस्थाएँ
बीटा टाओरी तारा

[thumb|200px|काल्पनिक रेखाओं से बनी [वृष तारामंडल की आकृति - बीटा टाओरी इस आकृति का सबसे ऊपर-दाई तरफ़ का तारा है]]
[thumb|200px|[मंगल और चन्द्रमा के बीच लटकते बीटा टाओरी (एल्नैट) की एक निशाकालीन तस्वीर]] 
**बीटा टाओरी**, जिसका बायर नामांकन में भी यही नाम (β Tau या β Tauri) दर्ज है, वृष तारामंडल का दूसरा सबसे रोशन तारा है। इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड) १.६८ है और यह पृथ्वी से १३० प्रकाश-वर्ष की दूरी पर स्थित है। यह पृथ्वी से दिखने वाले तारों में से २८वा सब से रोशन तारा भी है।

## अन्य भाषाओं में
बीटा टाओरी को अरबी भाषा में "अन-नत्ह" () कहा जाता है, जिसका अर्थ है "सांड के सींग"। इसे अंग्रेज़ी में भी कभी-कभी "ऍलनैट" (Elnath) कहा जाता है।

## वर्णन
बीटा टाओरी एक B7 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ७०० गुना है। इसका व्यास हमारे सूरज के व्यास का ५ से ६ गुना और इसका द्रव्यमान सूरज के द्रव्यमान का ४.५ गुना है। रासायनिक तत्वों के नज़रिए से इस तारे में हमारे सूरज की तुलना में मैंगनीज़ अधिक है और मैग्नेशियम और कैल्शियम कम है। यह तारा अपने केंद्र में मौजूद हाइड्रोजन ईंधन या तो ख़त्म कर चुका है या करने वाला है और अब मुख्य अनुक्रम तारा नहीं रहा है। चंद लाख सालों बाद यह फूलकर ठंडा होना शुरू हो जाएगा और एक नारंगी दानव तारा बन जाएगा।

बीटा टाओरी आकाश में जहाँ नज़र आता है उसके बहुत समीप एक धुंधला-सा तारा भी दिखाई देता है, इसलिए खगोलशास्त्री इसे एक दोहरा तारा मानते हैं। आसमान में कभी-कभी बीटा टाओरी चन्द्रमा के बहुत पास दिखाई देता है और कभी-कभी उसके पीछे छिप भी जाता है।

## इन्हें भी देखें
* दानव तारे
* वृष तारामंडल

## सन्दर्भ


श्रेणी:तारे
श्रेणी:दानव तारे
श्रेणी:वृष तारामंडल
श्रेणी:हिन्दी विकि डीवीडी परियोजना
पूर्वनिर्मित घर

300px|right|thumb|एक आधुनिक पूर्वनिर्मित घर

**पूर्वनिर्मित घर** (Prefabricated homes) ऐसे आवास है जिन्हे कहीं और पूर्वनिर्मित करके स्थापना के स्थान पर ले जाकर स्थापित कर दिया जाता है। प्रायः इनको एक स्थान से दूसरे स्थान पर ले जाने और स्थापित करने में अधिक कठिनाई नहीं आती। 

## बाहरी कड़ियाँ
* National Association of Home Builders (US) - "NAHB's Building Systems Council's Concrete, Log, Modular, and Panelized Homes
* 1559731,00.html "Out & about: architecture: Prefab sproutings" by Jonathan Glancey in ''Guardian Unlimited'', Wednesday August 31, 2005, accessed 12 अक्टूबर 2007

श्रेणी:House styles
श्रेणी:House types in the United Kingdom
श्रेणी:Housing in the United States
श्रेणी:House types
श्रेणी:Building engineering
श्रेणी:Prefabricated houses